
Atviro konkurso sąlygų
                                                                                                            3  priedas

PASLAUGŲ PIRKIMO-PARDAVIMO SUTARTIES SPECIALIOSIOS SĄLYGOS

	Sutarties pavadinimas
	Lietuvos kalėjimų tarnybos informacinės sistemos (KADIS-2) vystymo paslaugų viešojo pirkimo-pardavimo sutartis.

	Sutarties data
	
	Sutarties numeris
	



	1. SUTARTIES ŠALYS

	



1.1. Pirkėjas
	1.1.1. Pavadinimas
	Lietuvos kalėjimų tarnyba

	
	1.1.2. Juridinio asmens kodas
	288697120

	
	1.1.3. Adresas
	L. Sapiegos g. 1, Vilnius

	
	1.1.4. PVM mokėtojo kodas
	LT100015743114

	
	1.1.5. Atsiskaitomoji sąskaita
	LT174040063610000334

	
	1.1.6. Bankas, banko kodas
	Lietuvos Respublikos finansų 
ministerija, kodas 40400,
SWIFT BIC kodas: MFRLLT22

	
	1.1.7. Telefonas
	+370 602 15704

	
	1.1.8. El. paštas
	info@kalejimai.lt

	
	1.1.9. Šalies atstovas
	Direktorius Mindaugas Kairys

	
	1.1.10. Atstovavimo pagrindas
	Veikiantis pagal Lietuvos kalėjimų tarnybos nuostatus, patvirtintus Lietuvos Respublikos teisingumo ministro 2025 m. gegužės 23 d. įsakymu Nr. 1R-172 „Dėl Lietuvos kalėjimų tarnybos nuostatų patvirtinimo“

	


1.2. Tiekėjas

	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą
	Informacinių technologijų skyriaus vedėjas Laimis Tamošiūnas, tel.: +370 678 24 480, el. paštas: laimis.tamosiunas@kalejimai.lt.

	2.2. Tiekėjo kontaktiniai asmenys, atsakingi už Sutarties vykdymą
	

	3. SUTARTIES DALYKAS

	3.1. Sutarties dalykas
	Tiekėjas įsipareigoja Sutartyje numatytomis sąlygomis suteikti Pirkėjui Lietuvos kalėjimų tarnybos informacinės sistemos (toliau – KADIS-2) vystymo paslaugas (toliau – Paslaugos).
Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Lietuvos kalėjimų tarnybos informacinės sistemos (KADIS-2) vystymo paslaugų techninė specifikacija“ (toliau – Techninė specifikacija) ir Sutarties priede Nr. 3 „Tiekėjo pasiūlymas“.

	3.2. Pirkimo pavadinimas ir numeris
	

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma

	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą
	Tiekėjas Paslaugas įsipareigoja teikti nuo Sutarties įsigaliojimo dienos (36 (trisdešimt šeši) mėnesius arba kol bus išnaudota Pradinės Sutarties vertė (atsižvelgiant, kas įvyks anksčiau).


	4.2. Paslaugų / jų dalies / etapo / periodo suteikimo termino pratęsimas
	Netaikoma

	4.3. Užsakymų teikimo tvarka
	4.3.1. KADIS-2 Informacinės sistemos vystymo paslaugų, kurių apimtis nurodyta Sutarties priedo Nr. 1 3 punkte teikimas turi būti vykdomas vadovaujantis tokia tvarka:
4.3.1.1. užsakymas – Pirkėjo paskirtas atsakingas asmuo Tiekėjo paskirtam atsakingam asmeniui el. paštu__________ ar per trūkumų registravimo sistemą pateikia užsakymą, kuriame detaliai išdėsto informaciją apie paslaugų poreikį;
4.3.1.2. užsakymas laikomas gautu per 24 valandas nuo to laiko kai jį pateikia Pirkėjas; 
4.3.1.3. įvertinimas – Tiekėjas išsiaiškina užsakyme aprašytą reikalingos paslaugos esmę, apimtį, techninius, funkcinius, techninės įrangos pajėgumo, saugumo ir kokybės reikalavimus, taip pat įvertina galimą neigiamą poveikį (jeigu toks gali atsirasti) KADIS-2 ir Pirkėjo atsakingam asmeniui pateikia paslaugos įvertinimo dokumentą, kuriame detaliai išdėsto planuojamas suteikti paslaugas, reikalingą valandų skaičių, pagal sutartyje nustatytą valandinį įkainį apskaičiuotą kainą, paslaugos atlikimo terminą bei planuojamus pasiekti rezultatus. Įvertinimas turi būti pateiktas el. paštu ne vėliau kaip per 5 darbo dienas nuo užsakymo gavimo;
4.3.1.4. įvertinimo patvirtinimas – Pirkėjo atsakingas darbuotojas ne vėliau kaip per 5 darbo dienas nuo įvertinimo gavimo patvirtina įvertinimo dokumentą, jei jame aiškiai ir detaliai aprašytos numatomos suteikti paslaugos ir planuojami pasiekti rezultatai, o nurodytas valandų skaičius ir terminas paslaugoms atlikti yra pagrįstas. Jei įvertinimo dokumentas yra neaiškus ar nepakankamai pagrįstas, Paslaugų pirkėjas gali paprašyti Tiekėjo detalizuoti įvertinime minimas paslaugas bei jų finansinį įvertinimą. Tiekėjas privalo atsakyti į Pirkėjo darbuotojų pateiktus klausimus, susijusius su planuojamomis užsakyti paslaugomis, ne vėliau kaip per 3 darbo dienas;
4.3.1.5. paslaugų teikimas – Paslaugų Tiekėjas, gavęs įvertinimo dokumento patvirtinimą, suteikia užsakyme nurodytas paslaugas bei sutarta forma perduoda patikrinti rezultatus;
4.3.1.6. Informacinės sistemos vystymo rezultatų patikrinimas – Paslaugų pirkėjo atsakingi darbuotojai ne vėliau kaip per 10 darbo dienų patikrina Tiekėjo pateiktus rezultatus. Jei buvo nustatyta rezultatų trūkumų, Tiekėjas per terminus, nurodytus Sutarties priede Nr. 1, nuo informacijos apie trūkumus gavimo el. paštu arba per trūkumų registravimo sistemą dienos, juos turi pašalinti nemokamai ir pateikti visus rezultatus iš naujo patikrinti. Nustatyti trūkumai ir jų šalinimas neturi daryti įtakos paslaugų suteikimo sąlygoms (terminui, kainai ir kt.). Jei nebuvo nustatyta rezultatų trūkumų, apie tai informuojamas Tiekėjo atsakingas asmuo, kuris po šios informacijos gavimo pateikia Paslaugų pirkėjo atsakingam darbuotojui paslaugų priėmimo-perdavimo aktą (Sutarties 2 priedas);
4.3.1.7. KADIS-2 vystymo paslauga laikoma visiškai suteikta, kai Paslaugų pirkėjo atstovas ir Tiekėjo atsakingas asmuo pasirašo paslaugų perdavimo-priėmimo aktą (Sutarties  priedas Nr. 2).
4.3.2. Su Paslaugų pirkėju nesuderintos KADIS-2 vystymo paslaugos, atliktos Tiekėjo iniciatyva, nėra laikomos Sutarties objektu ir nebus apmokamos. 

	4.4. Dėl minimalios Užsakymo vertės ar apimties
	Netaikoma

	4.5. Pateikiami dokumentai
	Turi būti pateikiami šie dokumentai: PVM sąskaita-faktūra, Paslaugų perdavimo-priėmimo aktas (Sutarties  priedas Nr. 2). Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuoto įkainio kainodara


	5.2. Pradinės Sutarties vertė ir Sutarties kaina, kai taikoma fiksuoto įkainio kainodara
	Pradinės Sutarties vertė yra 272 727,27 Eur (du šimtai septyniasdešimt du tūkstančiai septyni šimtai dvidešimt septyni eurai 27 ct) be PVM.
PVM sudaro 57 272,73 Eur (penkiasdešimt septyni tūkstančiai du šimtai septyniasdešimt du eurai 73 ct).
Sutarties kaina yra 330 000,00 Eur (trys šimtai trisdešimt tūkstančių eurų 0 ct) su PVM.
Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugų įsigijimui Tiekėjo pasiūlyme nurodytu įkainiu be PVM. Už suteiktas KADIS-2 vystymo paslaugas mokamas fiksuotas valandinis mokestis.
Pirkėjas perka Informacinės sistemos vystymo paslaugas pagal poreikį Sutarties priede Nr. 3 nurodytu įkainiu Eur be PVM, neviršijant pradinės Sutarties vertės. Sutarties priede Nr. 3 nurodytas vystymo paslaugų kiekis gali būti keičiamas (didėti ar mažėti).

	5.3. Sutarties kainos / įkainio perskaičiavimas taikant peržiūros taisykles


	Sutarties įkainis bus perskaičiuojamas:
5.3.1. dėl PVM tarifo pasikeitimo;
5.3.2.netaikoma;
5.3.3. dėl kainų lygio pokyčio;
5.3.4. netaikoma;

	5.3.1. Sutarties kainos / įkainio peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytam įkainiui, Sutarties įkainis perskaičiuojami nekeičiant Paslaugų įkainio be PVM.
Perskaičiavimas įforminamas Susitarimu ne vėliau kaip per 10 (dešimt) darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuotas Sutarties įkainis taikomas už tą Paslaugų dalį, kurios bus teikiamos nuo Šalių pasirašyto Susitarimo įsigaliojimo dienos

	5.3.2. Sutarties kainos / įkainio peržiūra dėl kitų mokesčių, lemiančių Paslaugų kainos / įkainio pokytį, pasikeitimo
	Netaikoma

	5.3.3. Sutarties kainos / įkainių peržiūra dėl kainų lygio pokyčio


	5.3.3.1. Bet kuri Sutarties Šalis Sutarties galiojimo metu turi teisę inicijuoti Sutarties įkainio peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 punkte, viršija 5 procentus. Sutarties įkainio peržiūra atliekama ne rečiau kaip kas 6 (šešis) mėnesius.
5.3.3.2. Sutarties įkainis peržiūrimas tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties įkainio peržiūra negali apimti laikotarpio, už kurį jau buvo atlikta peržiūra.
5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų įkainis nėra perskaičiuojamas dėl kainų lygio kilimo (gali būti mažinami, tačiau negali būti didinami).
5.3.3.4. Atlikdamos Sutarties įkainio peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties įkainį, perskaičiuotą Pradinės Sutarties vertę.
5.3.3.6. Nauji Sutarties įkainiai apskaičiuojami pagal žemiau pateiktą formulę:
, kur a – įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista)  įkainis (Eur be PVM)
k – pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl įkainio peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas.
Indpradžia – laikotarpio pradžios datos (mėnesio) vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.
5.3.3.8. Šalis, siekianti Sutarties įkainio peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Susitarimas turi būti sudarytas per 20 (dvidešimt) darbo dienų nuo Šalies pateikto tinkamo prašymo perskaičiuoti Sutarties įkainį gavimo dienos.
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius
	Netaikoma

	5.4. Sutarties kainos / įkainių apskaičiavimas taikant kiekio (apimties) keitimo taisykles
	Netaikoma

	5.5. Atsiskaitymo su Tiekėju terminas ir tvarka
	5.5.1 Už kokybiškai ir laiku faktiškai suteiktas Informacinės sistemos vystymo paslaugas, kurių užsakymo pateikimo sąlygos detalizuotos 4.3 Sutarties punkte, Pirkėjas įsipareigoja sumokėti Tiekėjui Tiekėjo pasiūlyme (Sutarties priedas Nr. 3) nurodytu 1 val. įkainiu mokėjimo pavedimu per 30 (trisdešimt) kalendorinių dienų pagal Tiekėjo pateiktą PVM sąskaitą-faktūrą, prieš tai pasirašius Paslaugų perdavimo-priėmimo aktą  (Sutarties priedas Nr. 2) ir nenurodžius jokių paslaugų teikimo trūkumų.

	5.6. Avansas
	Netaikoma

	5.7. Avanso užtikrinimas
	Netaikoma

	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Garantinio aptarnavimo trukmė kiekvienoms pagal užsakymą perduotoms paslaugoms - 24 (dvidešimt keturi) mėnesiai

	6.2. Terminas Paslaugų trūkumams pašalinti
	Trūkumų šalinimas užsakomoms paslaugoms numatytas 4.3 punkte ir Sutarties priede Nr. 1

	6.3. Kokybinių kriterijų įgyvendinimo ir tikrinimo tvarka
	Netaikoma


	7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	7.1. Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.[footnoteRef:1] [1:  Bus tikslinama atsižvelgiant į laimėjusio tiekėjo pasiūlymą;] 

arba
Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. 4 „Sutarties vykdymui pasitelkiami subtiekėjai ir (ar) specialistai“[footnoteRef:2] [2:  Bus tikslinama atsižvelgiant į laimėjusio tiekėjo pasiūlymą;] 


	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas: 
Netesybomis (delspinigiais, bauda);
Pirmo pareikalavimo banko garantija;
Draudimo bendrovės laidavimo draudimu;
Užstatu.

	8.2 Sutarties įvykdymo užtikrinimo galiojimo terminas
	Sutarties įvykdymo užtikrinimo galiojimo terminas turi būti ne trumpesnis nei Sutarties galiojimo terminas.

	8.3. Sutarties įvykdymo užtikrinimo pateikimas
	[bookmark: _Hlk213919914]Tiekėjas ne vėliau kaip 10 (dešimt) darbo dienų nuo Sutarties pasirašymo dienos turi pateikti Pirkėjui 2 (dviejų) proc. nuo Pradinės Sutarties vertės be PVM, nurodytos Specialiųjų sąlygų 5.2 punkte, dydžio  pirmo pareikalavimo banko garantiją arba draudimo bendrovės laidavimo draudimo raštą arba užstato pavedimo į Pirkėjo nurodytą Lietuvos Respublikoje registruoto banko sąskaitą kopiją. 
Piniginis užstatas turi būti pervestas į sąskaitą Nr. LT17 4040 0636 1000 0336, esančią Lietuvos Respublikos finansų ministerijoje, finansų įstaigos kodas 40400, SWIFT BIC kodas: MFRLLT22 (toliau – piniginis užstatas). Piniginio užstato sumokėjimo dokumente turi būti nurodyta mokėjimo paskirtis - Lietuvos kalėjimų tarnybos informacinės sistemos (KADIS-2) vystymo paslaugų pirkimas. Sutarties įvykdymo užtikrinimo dokumentai turi atitikti Bendrųjų sąlygų 10 skyriaus reikalavimus.

	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo kalendorinę dieną.

	9.2. Tiekėjui taikomos netesybos
	9.2.1. Jeigu Tiekėjas vėluoja suteikti Paslaugas iki 5 (penkių) darbo dienų arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą darbo dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.
9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą kalendorinę dieną nuo laiku negrąžintos permokos kainos be PVM.
9.2.3. Tiekėjas privalo sumokėti Pirkėjui netesybas per 20 (dvidešimt) darbo dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 1 (vieno)  procento dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.
9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 2 (dviejų) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	Jei Tiekėjas pasiūlyme nurodytą specialistą, kurio kvalifikacija buvo įvertinta ekonominiame naudingume, pakeičia žemesnės kvalifikacijos specialistu, Sutartis nėra nutraukiama, bet Tiekėjas  moka 2 proc. baudą nuo Pradinės Sutarties vertės ir nustatomas 10 (dešimties) darbo dienų terminas pakeisti netinkamą specialistą tinkamu. Jei per nustatytą terminą specialistas nepakeičiamas, Sutartis nutraukiama.

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Netaikoma 

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Netaikoma

	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	Netaikoma


	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma

	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	Netaikoma

	9.10. Kitos netesybos
	9.10.1. Jeigu KADIS-2 atnaujinimo paketo arba KADIS-2 naujos versijos diegimo metu dėl Tiekėjo kaltės kaip nors sugadinami KADIS-2 esantys duomenys ir Tiekėjas jų neatstato ne ilgiau, kaip per 5 darbo dienas arba per šalių sutartą laiką:
Tiekėjas moka Pirkėjui fiksuoto 1000 Eur dydžio baudą.
9.10.2. Jeigu Paslaugų kokybė neatitinka techninėje specifikacijoje (Sutarties priedas Nr. 1) nustatytų reikalavimų ir po antro raštiško Pirkėjo pranešimo/pretenzijos apie tai Tiekėjui, jis per Pirkėjo nurodytą terminą nepašalina trūkumų arba pašalina netinkamai, Tiekėjas moka Pirkėjui 2 % dydžio baudą nuo konkretaus užsakymo vertės.
9.10.3. Jeigu Tiekėjas vėluoja suteikti užsakyme nurodytas paslaugas ilgiau nei 5 (penkias) darbo dienas, Tiekėjas Pirkėjui moka 1 % dydžio baudą nuo konkretaus užsakymo vertės. 

	10. ESMINĖS SUTARTIES SĄLYGOS

	10.1 Esminės Sutarties sąlygos
	10.1.1. Paslaugų kokybė (atitikimas techninei specifikacijai). 
10.1.2. Paslaugų suteikimo terminas. 

	10.2. Dideli arba nuolatiniai esminės Sutarties sąlygos vykdymo trūkumai
	10.2.1. Paslaugų kokybė neatitinka techninėje specifikacijoje (Sutarties priedas Nr. 1) nustatytų reikalavimų ir po antro raštiško Pirkėjo pranešimo/pretenzijos apie tai Tiekėjui, jis per Pirkėjo nurodytą terminą nepašalina trūkumų arba pašalina netinkamai.
10.2.2. Tiekėjas vėluoja suteikti užsakyme nurodytas paslaugas ilgiau nei 10 (dešimt) darbo dienų nei užsakyme nustatyti terminai. 

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta, kai ją pasirašo abi Šalys, ir įsigalioja nuo  Sutarties įvykdymo užtikrinimo pateikimo dienos.
Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip 37 mėnesiai (36 mėnesiai Paslaugų teikimas ir 1 mėnuo apmokėjimas).

	11.2. Sutarties galiojimo termino pratęsimas
	Netaikoma

	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka.
(Susitarime įvardijamos Sutarties nutraukimo priežastys, nutraukimo data ir susitariama dėl apmokėjimo už iki Sutarties nutraukimo priimtas Paslaugas, taip pat dėl atsakomybės nuostatų taikymo.)

	12.2. Esminiai Sutarties pažeidimai
	12.2.1. jeigu Tiekėjas nevykdo prisiimtų įsipareigojimų už Tiekėjo pasiūlyme nurodytą įkainį;
12.2.2. tiekiamų Paslaugų kokybė neatitinka Sutartyje nustatytų reikalavimų ir po trečio raštiško Pirkėjo pranešimo/pretenzijos apie tai Tiekėjui, jis per Pirkėjo nurodytą terminą nepašalina trūkumų arba pašalina netinkamai;
12.2.3. kibernetinio saugumo reikalavimų nesilaikymas;
12.2.4. jei Tiekėjas pasiūlyme nurodytą specialistą, kurio kvalifikacija buvo įvertinta ekonominiame naudingume, pakeičia žemesnės kvalifikacijos specialistu, ir per nustatytą terminą netinkamas specialistas nepakeičiamas tinkamu.

	13. APLINKOS APSAUGOS IR SOCIALINIAI KRITERIJAI

	13.1. Su perkamomis paslaugomis susiję  aplinkos apsaugos kriterijai 
	Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 papunkčiu: „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos“.

	13.2. Su perkamomis Paslaugomis susiję socialiniai kriterijai
	Netaikoma

	13.3. Su kibernetine sauga susiję tiekėjo įsipareigojimai
	Tiekėjas ne vėliau kaip per 10 (dešimt) darbo dienų nuo Sutarties pasirašymo dienos pateikia Pirkėjui Sutarties bendrųjų sąlygų 26.10.1 papunktyje nurodytus dokumentus.

	14. BENDRŲJŲ SĄLYGŲ PAKEITIMAI IR PAPILDYMAI 

	14.1.
	Šalys susitaria papildyti Sutarties Bendrąsias sąlygas nurodytu papunkčiu, tačiau kitų punktų numeracijos nekeisti: 
Papildyti Sutarties Bendrųjų sąlygų 13 skyrių 13.6 papunkčiu ir išdėstyti jį taip:
„13.6.  Visi Tiekėjo specialistai, įtraukti į Sutarties vykdymą, prieš pradedami teikti vystymo paslaugas, privalo pasirašyti konfidencialumo pasižadėjimą (Sutarties 5 priedas) ir originalą pateikti Pirkėjui. Jei Sutarties vykdymo metu Tiekėjas įtrauks naujus specialistus, jie privalo pasirašyti konfidencialumo pasižadėjimą ir originalą pateikti Pirkėjui iki pradedant teikti vystymo paslaugas, susijusias su Sutarties vykdymu.“

	14.2.
	Šalys susitaria pakeisti Sutarties Bendrųjų sąlygų 3.1.1.2 papunktį ir išdėstyti jį nauja redakcija:
„3.1.1.2. atitiktų tiekėjų kvalifikacijai pirkimo dokumentuose nustatytus reikalavimus bei neturėtų pirkimo dokumentuose nustatytų pašalinimo pagrindų. Jeigu kvalifikacijos reikalavimus patvirtinančiuose dokumentuose (sertifikatuose, standartuose ir kt.) yra nurodytas jo galiojimo laikotarpis, tiekėjas privalo užtikrinti, kad dokumentas nepertraukiamai galios visą Sutarties galiojimo laikotarpį ir pateikti tai įrodančius dokumentus Pirkėjui;“

	14.3.
	Papildyti Sutarties Bendrąsias sąlygas 26 skyriumi ir išdėstyti jį taip:
„26. KIBERNETINIO SAUGUMO REIKALAVIMAI PAGAL LIETUVOS RESPUBLIKOS KIBERNETINIO SAUGUMO ĮSTATYMĄ
26.1. Bendrieji kibernetinio saugumo reikalavimai
26.1.1. Tiekėjas įsipareigoja viso Sutarties vykdymo metu užtikrinti, kad teikiamos Paslaugos, naudojama programinė įranga, nuotolinė prieiga, subtiekėjų ir kitų pasitelktų asmenų veikla bei administravimo, diegimo ir vystymo procesai atitiktų Lietuvos Respublikos kibernetinio saugumo įstatymo, jo įgyvendinamųjų teisės aktų bei TIS2 (NIS2) principus, taikytinus tiekimo grandinės saugumui, kai paslaugos teikiamos Lietuvos kalėjimų tarnybai.
26.2. Tiekėjo kibernetinio saugumo deklaracija
26.2.1.Tiekėjo pateikta Kibernetinio saugumo deklaracija  (toliau - deklaracija) dėl atitikties Lietuvos Respublikos kibernetinio saugumo įstatymo reikalavimams tiekimo grandinės saugumo srityje laikoma Tiekėjo įsipareigojimu viso Sutarties vykdymo metu laikytis šiame skyriuje nustatytų reikalavimų bei numatytais terminais ir tvarka pateikti tinkamus reikalaujamus dokumentus.
26.3. Techninės ir organizacinės saugumo priemonės
26.3.1. Tiekėjas privalo taikyti technines ir organizacines priemones, skirtas užtikrinti: tinklų ir informacinių sistemų saugumą; prieigos kontrolę; duomenų konfidencialumą; duomenų vientisumą; sistemų prieinamumą; apsaugą nuo neteisėtos prieigos, praradimo, sunaikinimo ar pakeitimo.
26.4. Incidentų ir pažeidžiamumų valdymas
26.4.1. Tiekėjas privalo užtikrinti incidentų ir pažeidžiamumų valdymą viso Sutarties vykdymo metu.
26.4.2. Tiekėjas privalo:
26.4.2.1. registruoti su Sutarties vykdymu susijusius saugumo incidentus;
26.4.2.2. vertinti saugumo pažeidžiamumus;
26.4.2.3. taikyti saugumo pataisas ir kompensacines priemones;
26.4.2.4. užtikrinti naudojamos programinės įrangos ir firmware atnaujinimą;
26.4.2.5. šalinti kritinius pažeidžiamumus nepagrįstai nedelsiant.
26.4.3. Tiekėjas privalo turėti ir taikyti:
26.4.3.1. incidentų valdymo procedūrą;
26.4.3.2. pažeidžiamumų valdymo procedūrą;
26.4.3.3. incidentų registravimo tvarką;
26.4.3.4. atsakingų asmenų paskyrimo tvarką.
26.5. Pranešimas apie kibernetinius incidentus
26.5.1. Tiekėjas, nustatęs kibernetinį incidentą, saugumo pažeidimą ar kritinį pažeidžiamumą, galintį paveikti Pirkėjo tinklų ir informacinių sistemų saugumą, privalo:
26.5.1.1. nedelsdamas, bet ne vėliau kaip per 4 (keturias) valandas nuo nustatymo momento, informuoti Pirkėją;
26.5.1.2. pateikti žinomą informaciją apie incidento pobūdį, mastą ir galimą poveikį;
26.5.1.3. imtis veiksmų incidento pasekmėms mažinti;
26.5.1.4. bendradarbiauti su Pirkėju valdant incidentą.
26.6. Prieigos kontrolė
26.6.1. Tiekėjas privalo užtikrinti, kad prieiga prie Pirkėjo tinklų ir informacinių sistemų būtų suteikiama tik tiems asmenims, kuriems tokia prieiga būtina funkcijoms vykdyti.
26.6.2. Tiekėjas privalo:
26.6.2.1. užtikrinti individualų naudotojų identifikavimą;
26.6.2.2. naudoti saugius autentifikavimo mechanizmus;
26.6.2.3. vykdyti suteiktų prieigų kontrolę;
26.6.2.4. panaikinti prieigas pasibaigus jų poreikiui;
26.6.2.5. registruoti administratoriaus teisių suteikimą ir naudojimą.
26.7. Gamintojo palaikymas ir saugumo atnaujinimai
26.7.1. Tiekėjas privalo užtikrinti, kad visą garantinį laikotarpį:
26.7.1.1. tiekiamai įrangai būtų teikiami gamintojo palaikymo ir saugumo atnaujinimai;
26.7.1.2. tiekiama techninė ir programinė įranga nebūtų praradusi gamintojo palaikymo;
26.7.1.3. būtų prieinami kritinių saugumo pažeidžiamumų šalinimo sprendimai.
26.8. Subtiekėjų, jungtinės veiklos partnerių ir kitų pasitelktų asmenų saugumo reikalavimai
26.8.1. Jei Sutarties vykdymo metu jungtinės veiklos partneriai, pasitelkti subtiekėjai ar kiti tretieji asmenys, vykdantys veiklas, susijusias su: IT sistemų administravimu; duomenų tvarkymu; prieiga prie informacinių išteklių; debesijos paslaugomis; infrastruktūros priežiūra; techniniu palaikymu; kibernetinio saugumo funkcijomis,
Tiekėjas privalo užtikrinti, kad tokiems subjektams būtų taikomi ne žemesni informacijos ir kibernetinio saugumo reikalavimai nei nustatyti Tiekėjui pagal šią Sutartį.
26.8.2. Tiekėjas privalo užtikrinti, kad tokių subjektų veikla būtų vykdoma laikantis informacijos saugumo reikalavimų, lygiaverčių ISO/IEC 27001 principams, arba pagal Tiekėjo taikomą informacijos saugumo valdymo sistemą.
26.8.3. Tiekėjas atsako už subtiekėjų ir kitų pasitelktų asmenų veiksmus bei neveikimą kaip už savo.
26.9. Reikalavimų taikymas visiems prieigą turintiems asmenims
26.9.1. Šiame skyriuje nustatyti informacijos ir kibernetinio saugumo reikalavimai taikomi visiems asmenims ir subjektams, kurie vykdydami Sutartį:
26.9.1.1. gauna prieigą prie Pirkėjo tinklų ir informacinių sistemų;
26.9.1.2. administruoja informacines sistemas;
26.9.1.3. tvarko duomenis;
26.9.1.4. vykdo techninę priežiūrą;
26.9.1.5. teikia nuotolinio administravimo ar palaikymo paslaugas;
26.9.1.6. diegia, konfigūruoja ar prižiūri techninę ar programinę įrangą;
26.9.1.7. turi prieigą prie Pirkėjo informacinių išteklių.
26.9.2. Šie reikalavimai taikomi nepriklausomai nuo to, ar tokie asmenys ar subjektai: pasitelkiami kaip subtiekėjai; dalyvauja jungtinės veiklos sutarties pagrindu; veikia kaip gamintojo atstovai; teikia pavienes specialistų paslaugas; veikia kitu sutartiniu ar nesutartiniu pagrindu.
26.9.3. Tiekėjas atsako už tai, kad visi 26.9.1 – 26.9.2 papunkčiuose nurodyti asmenys ir subjektai būtų tinkamai supažindinti su taikomais saugumo reikalavimais ir jų laikytųsi.
26.10. Saugumo dokumentų pateikimas
26.10.1. Tiekėjas privalo pateikti deklaracijoje nurodytus dokumentus:
26.10.1.1. taikomų techninių ir organizacinių saugumo priemonių aprašą;
26.10.1.2. incidentų valdymo procedūrą arba jos išrašą;
26.10.1.3. pažeidžiamumų valdymo procedūrą arba jos išrašą;
26.10.1.4. incidentų registravimo ir pranešimo tvarką;
26.10.1.5. atsakingų asmenų sąrašą, nurodant vardą, pareigas ir funkcijas;
26.10.1.6. incidentų registravimo formos pavyzdį arba naudojamos sistemos išrašą;
26.0.1.7. subtiekėjų sąrašą ir jiems priskirtas funkcijas (jei taikoma);
26.10.1.8. subtiekėjų deklaracijas ir, jei yra, sertifikatų kopijas arba lygiaverčių saugumo priemonių aprašus;
26.10.1.9. kitus pagrįstai prašomus dokumentus, susijusius su kibernetiniu saugumu ir tiekimo grandinės saugumu.
26.10.2. Pasitelkus naują subtiekėją/pakeitus esamą, pasitelkus trečiuosius asmenis, Tiekėjas privalo ne vėliau kaip per 5 (penkias) darbo dienas pateikti Pirkėjui 26.10.1 papunktyje nurodytą informaciją ir dokumentus, kiek tai susiję su nauju subjektu ir jo prisiimtomis vykdyti funkcijomis.
26.11. Pirkėjo teisė atlikti saugumo vertinimą
26.11.1. Pirkėjas turi teisę:
26.11.1.1. prašyti informacijos apie Tiekėjo taikomas saugumo priemones;
26.11.1.2. reikalauti pašalinti nustatytus saugumo trūkumus;
26.11.1.3. atlikti ar inicijuoti saugumo vertinimą;
26.11.1.4. prašyti įrodymų dėl šiame skyriuje nustatytų reikalavimų vykdymo.
26.11.2. Tiekėjas privalo bendradarbiauti atliekant saugumo vertinimą ar auditą.
26.12. Konfidencialumo ir informacijos saugumo įsipareigojimai
26.12.1. Tiekėjas privalo užtikrinti, kad jo darbuotojai, subtiekėjai ir kiti pasitelkti asmenys būtų įsipareigoję laikytis konfidencialumo ir informacijos saugumo reikalavimų.
26.13. Draudžiami veiksmai
26.13.1. Tiekėjui draudžiama:
26.13.1.1. naudoti Pirkėjo informaciją kitais nei Sutarties vykdymo tikslais;
26.13.1.2. perduoti informaciją tretiesiems asmenims be Pirkėjo sutikimo;
26.13.1.3. saugoti Pirkėjo duomenis neleistinose sistemose ar laikmenose;
26.13.1.4. naudoti nesuderintas nuotolinės prieigos priemones.“

	15. SUTARTIES PRIEDAI

	15.1. Priedas Nr. 1
	Lietuvos kalėjimų tarnybos informacinės sistemos (KADIS-2) vystymo paslaugų techninė specifikacija, 17 lapų

	15.3. Priedas Nr. 2
	Paslaugų perdavimo–priėmimo akto forma, 1 lapas

	15.4. Priedas Nr. 3
	Tiekėjo pasiūlymas, ... lapai

	15.5. Priedas Nr. 4
	[bookmark: _Hlk196733758]Sutarties vykdymui pasitelkiami subtiekėjai ir (ar) specialistai, ... lapas

	15.5. Priedas Nr. 5
	Tiekėjo specialistų konfidencialumo pasižadėjimo forma, ...  lapai

	15.6. Priedas Nr. 6
	Tiekėjų kvalifikacijos reikalavimai, ...lapai

	16. ŠALIŲ ATSTOVŲ PARAŠAI

	PIRKĖJAS
	TIEKĖJAS

	Direktorius Mindaugas Kairys
	

	
	




______________

LIETUVOS KALĖJIMŲ TARNYBOS INFORMACINĖS SISTEMOS (KADIS-2) VYSTYMO PASLAUGŲ PIRKIMO
TECHNINĖ SPECIFIKACIJA

(atskiras priedas - docx tipo failas)

_______________

(Paslaugų perdavimo–priėmimo akto forma)

PASLAUGŲ PERDAVIMO–PRIĖMIMO AKTAS NR. _____
(data)

	Pirkėjas (paslaugų rezultatus priima):
	Tiekėjas (paslaugų rezultatus perduoda):

	(pavadinimas)
J. a. kodas:
(adresas)
Tel.: 
Faksas: 
El. paštas: 
Sąskaitos Nr.: (nurodyti)
(banko pavadinimas), kodas
	(pavadinimas)
J. a. kodas:
(adresas)
Tel.: 
Faksas: 
El. paštas: 
Sąskaitos Nr.: (nurodyti)
(banko pavadinimas), kodas



1. Vykdytojas perduoda, o Užsakovas priima šias paslaugas:

	Pavadinimas
	Valandų Kiekis
	Kaina

	
	
	

	Iš viso be PVM
	

	PVM
	

	Iš viso
	



2. Šiuo aktu sutarties šalys patvirtina, kad neturi viena kitai pretenzijų dėl šiame paslaugų priėmimo perdavimo akte nurodytų paslaugų kokybės.
3. Aktas sudarytas dviem egzemplioriais – po vieną egzempliorių Pirkėjui ir Tiekėjui.

	
Užsakovas:
	
Vykdytojas:



	(parašas)
	(parašas)

	(Vardas, pavardė)
	(Vardas, pavardė)

	(Pareigos)
	(Pareigos)




_______________

TIEKĖJO PASIŪLYMAS

Dėstymas
_______________

SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	Eil. Nr.
	Specialisto vardas ir pavardė
	Specialisto teisinis statusas (nurodyti tinkamą):
tiekėjo/tiekėjų grupės nario (nurodant kurio)/subtiekėjo (nurodant kurio) darbuotojas 
arba
laimėjimo atveju tiekėjo/tiekėjų grupės nario (nurodant kurio)/subtiekėjo (nurodant kurio) įdarbinamas darbuotojas, t.y. kvazisubtiekėjas 
arba subtiekėjas 
	Specialisto pareigos vykdant sutartį

	1.
	
	
	

	2.
	
	
	

	
	
	
	



______________

TIEKĖJO SPECIALISTŲ KONFIDENCIALUMO PASIŽADĖJIMO FORMA


KONFIDENCIALUMO PASIŽADĖJIMAS
20__ m. ____________ ____ d.
Vilnius

Vardas pavardė ________________ asmens kodas[footnoteRef:3] _____________, gyvenamosios vietos adresas[footnoteRef:4] ________________(toliau – Informacijos gavėjas),  [3:  Siekiant identifikuoti konkretų asmenį privaloma nurodyti tikslų asmens kodą.]  [4:  Gyvenamosios vietos adresas reikalingas siekiant sudaryti galimybę susisiekti su Informacijos gavėju šio Pasižadėjimo užtikrinimo klausimais. 
Papildomai informuojame, kad Pasižadėjimas, kartu su jame Jūsų nurodyta asmenine informacija, registruojamas ir saugomas  teisės aktų nustatyta tvarka. Patvirtiname, kad Bendrovė laikosi griežtų konfidencialumo įsipareigojimų bei teisės aktuose nustatytų asmens duomenų apsaugos reikalavimų dėl visos Jūsų pateiktos informacijos, susijusios su asmens duomenimis.] 

Atsižvelgiant į tai, kad ____________  ketina perduoti konfidencialią neskelbtiną informaciją, pasirašydamas šį dokumentą (toliau – Pasižadėjimas) Informacijos gavėjas patvirtina, kad yra susipažinęs su šiais žemiau išvardintais įsipareigojimais:
1. Konfidenciali neskelbtina informacija
1.1. Pagal šį Pasižadėjimą konfidencialia neskelbtina informacija laikomi visi ir bet kurie duomenys bei informacija nurodyta kaip „KONFIDENCIALI INFORMACIJA“, „KOMERCINĖ (GAMYBOS) PASLAPTIS“ ar „VIDINIO NAUDOJIMO“, kuriuos bet kokia forma Informacijos gavėjas ar bet kuris jo vardu ar interesais veikiantis asmuo (įskaitant, bet neapsiribojant darbuotoju, atstovu ar konsultantu) gaus iš ____________ ar bet kurio jo vardu ar interesais veikiančio asmens (įskaitant, bet neapsiribojant darbuotojo, atstovo ar konsultanto) (toliau – Neskelbtina informacija).
1.2. Neskelbtina informacija neapims tokios, kuri:
1.2.1. yra ar tampa vieša pagal Lietuvos Respublikos įstatymus, kitus teisės aktus;
1.2.2. jos pateikimo metu jau buvo viešai skelbta ar kitokiu būdu viešai prieinama plačiajai visuomenei;
1.2.3. ____________ raštu praneša, kad ji nėra laikoma Neskelbtina informacija.
1.3. Kilus bet kokių abejonių dėl to, ar informacija laikoma Neskelbtina informacija, privalu elgtis su ja kaip su Neskelbtina informacija, kol ____________ neinformuos, kad tokia informacija nėra Neskelbtina informacija.
2. Neskelbtinos informacijos naudojimo tvarka
2.1. Informacijos gavėjas įsipareigoja:
2.1.1. neatskleisti Neskelbtinos informacijos jokiu būdu ir nenaudoti bet kokiu būdu, dėl kurio 
____________ gali būti padaryta žala;
2.1.2. Neskelbtiną informaciją laikyti slapta ir imtis visų būtinų atsargumo priemonių siekiant išlaikyti suteiktos Neskelbtinos informacijos slaptumą ir neliečiamumą;
2.1.3. be išankstinio rašytinio ____________ sutikimo neatskleisti ir neteikti Neskelbtinos informacijos tretiesiems asmenims.
2.2. Informacijos gavėjas įsipareigoja informuoti ____________ elektroniniu paštu __________ apie įvykusį ar gresiantį Neskelbtinos informacijos neteisėtą naudojimą ar atskleidimą, ar kitą veiksmą, kuris gali būti laikomas informacijos saugos pažeidimu. Jei Informacijos saugos pažeidimas susijęs su Informacijos gavėju, Informacijos gavėjas nedelsdamas turi imtis reikiamų priemonių tolesniam informacijos atskleidimui ar praradimui sustabdyti ir neigiamoms pasekmėms sumažinti, taip pat nustatyti ir pateikti ____________ visus faktus susijusius su neskelbtinos informacijos  saugos pažeidimu.
2.3. Informacijos gavėjas suteikia teisę tik žemiau nurodytiems asmenims susipažinti su Neskelbtina informacija:
2.3.1. asmenims, kuriems būtina žinoti Neskelbtiną informaciją atsižvelgiant į jų užimamas pareigas ar profesiją;
2.3.2. asmenims, kuriems yra pranešta apie konfidencialų informacijos pobūdį ir kurie yra įsipareigoję laikytis konfidencialumo įsipareigojimų tokiomis pačiomis kaip ir šiame pasižadėjime nurodytomis sąlygomis ir terminais.
2.4. Pasižadėjime numatytos Informacijos gavėjo pareigos dėl Neskelbtinos informacijos neatskleidimo netaikomos, kai ir tiek, kiek pagal įstatymus ar kitus teisės aktus iš Informacijos gavėjo reikalaujama, ir Informacijos gavėjas turi pareigą Neskelbtiną informaciją atskleisti kompetentingai valstybės, savivaldybės, ar kitai institucijai, įstaigai, organizacijai ar jos atstovui, teismui. Jeigu pagal taikytinus įstatymus ar norminius teisės aktus Informacijos gavėjas privalo atskleisti kurią nors Neskelbtinos informacijos dalį, prieš atskleisdamas tokią informaciją, turi nedelsdamas pranešti raštu ____________.
2.5. Informacijos gavėjas elektroninio pavidalo Neskelbtinai informacijai įsipareigoja:
2.5.1. užtikrinti, kad visose kompiuterinėse darbo vietose ar kituose įrenginiuose, kuriuose dirbama su šio Pasižadėjimo apimtyje gauta elektroninio pavidalo Neskelbtina informacija, bus imtasi visų reikiamų Informacijos saugumo priemonių, įskaitant, bet neapsiribojant, instaliuotą legalią, veikiančią ir veiksmingą antivirusinę programinę įrangą, sudiegtas naujausias įrangos saugos pataisas, prieigos ribojimą slaptažodžiu;
2.5.2. užtikrinti, kad nešiojamos elektroninės laikmenos (pvz. nešiojamo kompiuterio kietasis diskas, USB atmintinės), kuriose saugoma Neskelbtina informacija būtų šifruotos arba saugomos rakinamose informacijos saugojimo priemonėse (spintos, seifai, atskiros rakinamos patalpos ir pan.), arba kitaip apsaugotos nuo Neskelbtinos informacijos atskleidimo įrenginių vagystės arba pametimo atveju.
2.6. Neskelbtiną informaciją draudžiama laikyti sistemose ar laikmenose, kurios gali būti prieinamos kitiems asmenims, įskaitant, bet neapsiribojant - grupinio darbo sistemos (pvz. tinklo katalogų tarnyba, intranet sistemos), debesijos sistemos.
3. Informacijos sunaikinimas.
3.1. ____________ pareikalavus Informacijos gavėjas privalo perduoti ____________ arba sunaikinti su ____________ suderintais metodais ir priemonėmis visus dokumentus ir medžiagą bei visas jų kopijas, nuorašus ir (ar) išrašus (įskaitant bet kokias informacijos laikmenas), kuriuose gali būti Neskelbtinos informacijos, per 3 (tris) darbo dienas nuo atitinkamo ____________ reikalavimo gavimo. Šiuo atveju Informacijos gavėjas neturi teisės pasilikti sau jokia forma išsaugotos Neskelbtinos informacijos. 
4. Atsakomybė
4.1. Informacijos gavėjui yra žinoma, kad už neteisėtą konfidencialios, komercinę (gamybos) paslaptį sudarančios informacijos panaudojimą ir atskleidimą nustatyta administracinė ir baudžiamoji atsakomybė. 
5. Pasižadėjimo galiojimas
5.1. Pasižadėjimas įsigalioja jo pasirašymo dieną ir galioja neterminuotai.
5.2. Pasižadėjimui taikomi Lietuvos Respublikos įstatymai ir jais vadovaujantis jis aiškinamas.
6. Kitos sąlygos
6.1. Pasižadėjimas sudarytas trimis vienodą galią turinčiais egzemplioriais. Du Pasižadėjimo egzemplioriai pateikiami ____________, trečias lieka Informacijos gavėjui.
6.2. Visi ginčai dėl Pasižadėjimo sudarymo, galiojimo ar vykdymo sprendžiami derybų keliu. Neišsprendus ginčo derybų keliu, ginčas sprendžiamas teisme.

Informacijos gavėjas:________________________________________

______________

TIEKĖJŲ KVALIFIKACIJOS REIKALAVIMAI

(atskiras priedas - docx tipo failas)

_______________

